એક તરફ ભારત, ઓસ્ટ્રેલિયા અને ઇંગ્લેન્ડ જેવા દેશોના ક્રિકેટ બોર્ડ પાસે અઢળક રૂપિયા છે તો બીજી તરફ ઝિમ્બાબ્વે ક્રિકેટ બોર્ડની આર્થિક હાલત એટલી દયનીય છે કે શ્રેણી રમવા આવેલી પાકિસ્તાની ટીમ માટે હોટલ પણ બુક કરાવી શકતું નથી. ઝિમ્બાબ્વે ક્રિકેટ (ઝેડસી)ની આર્થિક તંગીના કારણે પાકિસ્તાનની ટીમને હરારેથી બુલાવાયોમાં જવા માટે મોડુ થઈ રહ્યું છે. ઝેડસી પાકિસ્તાનની ટીમને રહેવા માટે હોટલની વ્યવસ્થા પણ કરી શક્યું નથી. પાકિસ્તાન ઝિમ્બાબ્વે સામે પાંચ મેચની વન-ડે શ્રેણી રમવાનું છે.